Σε μια αριθμητική παράσταση η τιμή ενός μεγέθους μπορεί να είναι άγνωστη ή να μεταβάλλεται. Στη θέση αυτής της τιμής χρησιμοποιούμε ένα γράμμα(συνήθως το «χ») και το ονομάζουμε **μεταβλητή**.

π.χ. Να γράψετε με τη βοήθεια μιας μεταβλητής τις παρακάτω εκφράσεις:

α)ένας αριθμός ελαττωμένος κατά 8: **χ – 8**

β)το τριπλάσιο ενός αριθμού**: 3• χ**

γ)το διπλάσιο ενός αριθμού αυξημένο κατά 9: **2•χ + 9**

Ασκήσεις:

1.Ο παππούς έδωσε στα τρία εγγόνια του, το Θωμά, την Κατερίνα και τη Μαρία, μια σακούλα με σοκολατάκια. Η Κατερίνα έφαγε ορισμένα απ΄αυτά.

Η Μαρία έφαγε 7 σοκολατάκια περισσότερα από την Κατερίνα.

Ο Θωμάς έφαγε διπλάσια από την Κατερίνα.

α) Να εκφράσετε με τη βοήθεια μιας μεταβλητής πόσα σοκολατάκια έφαγε κάθε παιδί.

β)Αν η Κατερίνα έφαγε 5 σοκολατάκια, να βρείτε πόσα σοκολατάκια έφαγε το κάθε παιδί.

2.Ένα χωριό έχει 435 κατοίκους. Το διπλανό χωριό έχει κάποιους κατοίκους λιγότερους. α) Να εκφράσετε με τη βοήθεια μιας μεταβλητής τους κατοίκους του διπλανού χωριού.

β)Να βρείτε πόσους κατοίκους έχει το διπλανό χωριό, αν χ=85 και χ=98